Toronto Queer Film Festival

Το Toronto Queer Film Festival είναι ένα φεστιβάλ κουήρ κινηματογράφου που οργανώνεται ετήσια στο Τορόντο, Οντάριο, Καναδάς. Ξεκίνησε το 2016 από καλλιτέχνες και ακτιβιστές που διέκριναν ότι το πρόγραμμα του καθιερωμένου φεστιβάλ κουήρ κινηματογράφου της πόλης Inside Out Film and Video Festival ήταν πολύ συμβατικό και εμπορευματοποιημένο. Το πρόγραμμα της εκδήλωσης περιλαμβάνει ανεξάρτητες ταινίες, μικρού και μεγάλου μήκους, και βίντεο, τα οποία προβάλλονται σε διάστημα ορισμένων ημερών το φθινόπωρο κάθε έτους, δίνοντας έμφαση στα έργα εναλλακτικής ή ακτιβιστικής προοπτικής.

Η εκδήλωση πραγματοποιείται κυρίως στην πανεπιστημιούπολη του OCAD University (Κολλέγιο Καλών Τεχνών στο Οντάριο), με αρκετές προβολές να πραγματοποιούνται επίσης στην Πινακοθήκη του Οντάριο.

Λόγω της πανδημίας του COVID-19 στο Τορόντο, το φεστιβάλ οργάνωσε ένα κουήρ ταμείο έκτακτης ανάγκης, για να χρηματοδοτήσει ΛΟΑΤ+ σκηνοθέτες και παραγωγούς για την δημιουργία νέων έργων μικρού μήκους.

 Εξωτερικοί Σύνδεσμοι 


 Παραπομπές 

Film Festival
Κατηγορία:Φεστιβάλ κινηματογράφου
Κατηγορία:ΛΟΑΤ στον κινηματογράφο